open-index/open-wikipedia-markdown huggingface dataset:
Arco farínxeo

Os **arcos farínxeos** ou **arcos branquiais** son unhas estruturas, preponderantemente mesodérmicas, situadas aos dous lados da farinxe, que se orixinan durante o desenvolvemento embrionario dos animais do filo Cordados (desenvólvense ao redor da cuarta ou quinta semana no ser humano). Poden permanecer no individuo adulto, como no caso das lampreas, ou só seren plenamente funcionais en estado embrionario, como no caso humano; non obstante, nos seres humanos existen reminiscencias, como a trompa de Eustaquio e outras partes do oído, que conforman o canal auditivo. Inicialmente estes arcos consisten en segmentos de tecido mesenquimatoso separado polas fendas branquiais. Simultaneamente, desenvólvense nas paredes laterais do intestino farínxeo as bolsas farínxeas. Estas penetran no mesénquima, mais non establecen unha comunicación externa coas fendas.

Cada arco farínxeo consiste nun centro de tecido mesenquimatoso cuberto externamente por ectoderma e internamente por endoderme. Alén do mesénquima presentan un compoñente muscular, nervioso e sanguíneo.

Sitúanse ventrolateralmente no animal. Normalmente hai sete pares de arcos farínxeos, e presentan unha disposición claramente seriada, de maneira que se denominan -da parte máis cefálica á máis caudal- seguindo os números romanos: I, II, III etc.

O primeiro arco farínxeo, o I, é o primeiro en aparecer: sepárase o estomodeo do pericardio. Os seis pares de arcos seguintes orixínanse posteriormente, debido ao crecemento diferencial da farinxe.

## Arcos farínxeos 
### 1º arco 
Único arco revestido totalmente por ectoderma (pola súa posición anterior á membrana bucofarínxea), presenta unha porción dorsal, o proceso maxilar e unha ventral ou mandibular que contén a cartilaxe de Meckel (que orixina o martelo e a bigornia). Innervación da responsabilidade do nervio trixémino, orixina os músculos da mastigación, o milohioide, o ventre anterior do músculo digástrico, o tensor do veo do padal e o tensor do tímpano. Orixina toda unha serie de ósos da face.

### 2º arco 
A cartilaxe do segundo arco (cartilaxe de Reichert) orixina o estribo, a apófise estiloide do óso temporal, o ligamento estilohioide, e ventralmente o corno menor do óso hioide e a parte superior do corpo. Os músculos son o estapedio, estilohioide, ventre posterior do digástrico, auriculares e da expresión facial. O nervio para o 2º arco é o facial.

### 3º arco 
A cartilaxe deste arco orixina a parte inferior do corpo do hioide e os cornos maiores. O músculo estilofarínxeo da responsabilidade do nervio glosofarínxeo.

### 4º e 6º arcos 
Orixinan as cartilaxes da larinxe. Os músculos do 4º arco (cricotiroide, elevador do palato e contritores da farinxe) son innervados polo ramo larínxeo superior do nervio vago. Os músculos intrínsecos da larinxe (6º arco) polo nervio larínxeo recorrente, tamén ramo do vago.
William Byrd

**William Byrd**, nado contra 1540 e finado o 4 de xullo de 1623, fillo de Thomas Byrd, foi o compositor inglés máis famoso dos últimos anos da época dos Tudor e da primeira época da dinastía dos Estuardo.

## Traxectoria 
Pertenceu ao Renacemento tardío. Cultivou moitos dos xéneros musicais que existían daquela en Inglaterra, incluíndo varias formas de música sacra e polifonía profana, música para teclado e música de ministrís.

## Véxase tamén 
### Ligazóns externas 
* The music of William Byrd 
* William Byrd - Fantasia #2 - Viol Consort no Youtube.
1500 metros

[miniatura|dereita|300px|[Stuttgart, 2007.]]
Os **1500 metros lisos** é a proba estrela do medio fondo do actual atletismo.

Ata os anos oitenta do século XX foi dominada por corredores europeos e dende entón é practicamente un "couto privado" dos atletas africanos na modalidade masculina e das chinesas na modalidade feminina.

Na modalidade masculina forma parte do programa oficial dos Xogos Olímpicos modernos dende a súa primeira edición celebrada en Atenas en 1896. A modalidade feminina non debutou ata os Xogos celebrados en Múnic en 1972.

## Mellores marcas mundiais 
:*(Información actualizada a 10 de xuño de 2012)*
### Homes 
### Mulleres 
## Véxase tamén 
### Ligazóns externas 
* IAAF, homes.
* IAAF, mulleres.
Lingua sokna

O **sokna** é unha variedade da lingua bérber que se fala en Sokna, na rexión da Tripolitania (Libia). Segundo a UNESCO está nunha situación crítica.

## Notas 
## Véxase tamén 
### Ligazóns externas 
* Entrada do sokna no Ethnologue
Đỗ Mười

**Đỗ Mười**, nado en Thanh Trì o 2 de febreiro de 1917 e finado en Hanoi o 1 de outubro de 2018, foi un político vietnamita.

## Traxectoria 
Foi Secretario Xeral do Partido Comunista de Vietnam entre 1991 e 1997, substituíndo a Nguyen Van Linh. Foi Primeiro Ministro de Vietnam desde o 22 de xuño de 1988 até o 8 de agosto de 1991.
Siembra

***Siembra*** foi un periódico editado no Incio en 1931

## Historia e características 
Subtitulado *Semarario político, literario e informativo*, apareceu en xullo de 1931. Foi un periódico semanal de tendencia republicana. Estaba dirixido por Díaz Castedo e nel colaborou Manuel Díaz González e Augusto López Lallana.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
Cadril

Na anatomía, o **cadril** é a proxección ósea do fémur que é coñecida como o **trocánter maior**, e os músculos e gorduras na rexión. A **articulación do cadril** é a articulación entre o fémur e o acetábulo da pelve, e a súa principal función é soportar o peso do corpo en posturas estáticas (de pé) e dinámicas (camiñando ou correndo).

A articulación do cadril é unha diartrose (articulación sinovial), do tipo esferoide (esferoidal), ou sexa, posúe cápsula articular, a cal posúe líquido sinovial.

Os principais ligamentos que axudan a manter a estabilidade desta articulación son os ligamentos iliofemoral, pubofemoral e isquiofemoral.
Vulva

A **vulva** é a parte externa do órgano xenital feminino. Externamente pode ser revestida por pelos pubianos. Está constituída polos grandes labios (*labia majora*), revestidos internamente por tecido muscular. Enseguida hai un par de pregas mais finas, os pequenos labios (*labia minora*), que poden ou non estar incluídos nos grandes labios. No interior dos labios encóntrase o clítoris, o orificio urinario (abertura da uretra) e o orificio xenital (abertura da vaxina).

## Histoloxía 
A vulva posúe pequenos labios e grandes labios con tecido conxuntivo no medio, sendo que nos grandes labios existe mais tecido adiposo que nos pequenos.

Existen glándulas de Bartholin que xeran un problema anatopatolóxico: son glándulas grandes cun único ducto excretor. A glándula é acinosa e serosa.

Cando se dá un traumatismo nese tubo e se produce un edema, a secreción fica comprimida e a muller ten unha “bartolinite”. Nalgunhas doenzas como a gonorrea ese epitelio é traumatizado, a glándula fica inflamada e causa bartolinite. O ducto excretor desa glándula está na base dos pequenos labios.

O clítoris é un gran corpo cavernoso ou un corpo esponxoso que en realidade é un amontoado de vasos capilares de paredes con fiestras, de forma que cando entra sangue neses vasos, o clítoris entumécese.

## Notas 
## Véxase tamén 
### Outros artigos 
* Cancro vulvar
* Cameltoe
* Clítoris
* Labios (xenitais)
* Uretra
* Vaxina
* Monte pubiano
Nikos Galis

**Nikos Galis** (en grego: Νίκος Γκάλης, tamén coñecido coma Nick Galis, Nick Gallis, Nick Georgalis e Nikos Georgalis), nado o 23 de xullo de 1957 en Nova Jersey, Estados Unidos, é un ex xogador profesional de baloncesto grego. Está considerado un dos mellores xogadores da historia de Euroliga, sendo membro do FIBA Hall of Fame. Cunha altura de 1,85 metros xogaba nas posicións de base e escolta.

## Traxectoria 
* 20px|border|HEBA Aris Thessaloniki (1979–1992)
* 20px|border|HEBA Panathinaikos (1992–1994)

## Palmarés 
* Campión do Eurobasket 1987 con Grecia.
* MVP do Eurobasket 1987
* Oito ligas gregas (A1 Ethniki) (1983, 1985, 1986, 1987, 1988, 1989, 1990, 1991)
* Cinco veces MVP da Liga Grega (1988, 1989, 1990, 1991, 1992)
* Sete Copas de Grecia (1985, 1987, 1988 1990, 1992, 1993)
* Cinco veces MVP da Copa de Grecia (1987, 1989, 1990, 1992, 1993)
* Supercopa de Grecia (1986)
* Membro do Salón da Fama da FIBA.
* Nomeado dentro da listaxe dos trinta e cinco mellores xogadores da historia da Euroliga.

## Véxase tamén 
### Ligazóns externas 
* Galis no FIBA Hall of Fame
Phạm Hùng

**Phạm Hùng**, nado en Vinh Long o 11 de xuño de 1912, finado en Hanoi o 10 de marzo de 1988, foi primeiro ministro de Vietnam dende 1987 até 1988.

## Traxectoria 
Pham Hung naceu na Provincia de Vinh Long, no delta no río Mekong, no sur de Vietnam. Uniuse ao Partido Comunista de Indochina en 1930, sendo sentenciado a morte polos franceses, aínda que logo lle conmutaron a pena. Loitou contra os franceses e despois da Batalla de Dien Bien Phu ascendeu rapidamente polo partido. En 1958 converteuse en viceprimeiro ministro.

Durante a Guerra de Vietnam, actuou como comisario dos Vietcong. Tamén traballou como secretario do interior despois do seu relativo curto período de primeiro ministro.

Faleceu dun ataque ó corazón o 10 de marzo de 1988.

## Notas
Tonada

miniatura|*Tonada* de gaita pastoril de centeo.
A ***tonada*** é un xénero musical conformado por un conxunto de melodías e cantos dentro do xénero da lírica. Caracterízase por non ser bailada e polo relevante dos textos.

## Características 
Xeralmente é interpretada por un conxunto de guitarristas que poden formar dúos ou outras asociacións musicais, acompañándose unicamente con instrumentos de corda do tipo da propia guitarra ou do guitarrón, pero nunca de bombos ou outros instrumentos similares. Existe en Asturias e Cantabria unha maneira de interpretar a *tonada* ao son dunha gaita e tamén a capela. É moi representativo do folclore do norte da Península Ibérica.

## Notas 
## Véxase tamén 
### Ligazóns externas 
* *La Tonada: Testimonio para el Futuro*, de Margot Loyola. 
* Cuecas e *tonadas*
Stefan Olsdal

**Stefan Olsdal**, nado coma **Stefan Alexander Bo Olsdal** o 31 de marzo de 1974 en Gotemburgo (Suecia), é o baixista/guitarrista da banda de rock alternativo Placebo e tamén forma parte de Hotel Persona.

## Biografía 
Olsdal trasladouse a Luxemburgo cando era novo e foi á American International School of Luxembourg xunto co seu compañeiro de banda Brian Molko (aínda que os seus camiños non se cruzaron nese momento). Olsdal comezou a tocar na orquestra da escola no ano 1987. Completou a educación secundaria en Suecia e mudouse a Londres cos seus pais, onde asistiu ao Musicians Institute.

Olsdal atopouse con Molko de casualidade no exterior da estación de metro de South Kensington. Os dous formaron Ashtray Heart, un dúo de lo-fi, tocando instrumentos de xoguete. Compuxeron catro temas, pero decidiron formar unha banda seria, polo que convidaron a Steve Hewitt que non podía estar na banda porque asinara con outro selo discográfico. Despois diso Olsdal convidou ao antigo compañeiro Robert Schultzberg (que nese momento atopábase estudando no Reino Unido) para que se unise como batería de Placebo (Hewitt substituiríao posteriormente).

Xunto con Molko está acreditado como coautor de todos os temas da banda ata a data (agás "Ashtray Heart" do álbum *Battle for the Sun* composta só por Molko), e como coprodutor de *Black Market Music* e algunhas caras-b.
Dedo maimiño

O **dedo maimiño**, tamén chamado o dedo pequeniño ou ulnar, é normalmente o dedo máis pequeno da man humana, oposto ao polgar e situado ao lado do dedo anular.

## Músculos 
Hai catro músculos que controlan o dedo maimiño, tres dos cales conforman un grupo chamado eminencia hipotenar:

* Eminencia hipotenar
** Músculo opoñente do maimiño
** Músculo abdutor do maimiño (adución do terceiro músculos interóseos palmares da man)
** Músculo flexor curto do maimiño (o "longo" está ausente na maioría dos humanos)
* Músculo extensor do dedo maimiño

## Significación cultural 
En certas culturas vincúlanse os dedos maimiños de dúas persoas que realizan unha promesa. Tradicionalmente, considerábase a promesa como vinculante, e a idea orixinal era que a persoa que rompía a promesa debía cortar o dedo maimiño.

Dunha maneira similar, entre os membros da *yakuza* xaponesa (gánsteres), o castigo por certas ofensas é cortar parte das falanxes do dedo maimiño (ritual coñecido como *yubitsume*).

No Xapón, ter levantado o dedo maimiño ao falar sobre dúas persoas significa que elas están vinculadas sentimentalmente. Este xesto considérase anticuado e vulgar, mais en certas escenas anime úsase intencionalmente.

Na China, considérase vulgar levantar e ensinarlle o dedo maimiño a outra persoa da mesma maneira que na cultura occidental se xulga como vulgar ou agresivo mostrar o dedo medio. Adicionalmente, en Norteamérica, levar un anel no dedo maimiño posúe un significado simbólico. O dedo maimiño é o dedo das relacións, e por tanto levar un anel nel sinala que esa persoa é aberta e cariñosa.

Na India, levantar o dedo maimiño é un sinal de "katti" ou amizade rota, un signo de que alguén está anoxado, ou unha suxestión en ton de broma de que unha persoa que lle amosa o maimiño a outra non desexa falar con esta segunda persoa.

## Galería de imaxes 

 Ficheiro:Gray219.png|Ósos da man esquerda. Superficie palmar.
 Ficheiro:Gray220.png|Ósos da man esquerda. Superficie dorsal.
 Ficheiro:Gray233.png|O quinto metacarpiano (esquerda)

## Véxase tamén 
### Outros artigos 
* Quinto metacarpiano
* Iubitsume
Distrito de Belize

dereita
O **Distrito de Belize** (en inglés, **Belize District**) é un dos seis distritos nos que se divide o territorio belizense. A capital é a Cidade de Belize, que é tamén a capital e maior cidade do país. No 2000, o distrito tiña unha poboación de 74.065 habitantes.

No territorio do Distrito de Belize atópanse os santuarios naturais de Crooked Tree e Monkey Bay, o Zoolóxico Nacional de Belize e o sitio arqueolóxico de Altún Ha, correspondente á cultura maia.

A maior parte do territorio deste distrito encóntrase no centro do territorio continental de Belize, aínda que tamén posúe numerosas illas no mar Caribe, como Cayo Ambergris, Cayo Caulker, Cayo San Jorge, e Cayo Goff. Ambergris e Caulker son considerados un dos principais destinos turísticos de Belize.
esquerda|280px|miniatura|Altun Ha, sitio arqueolóxico.
Outro dos principais atractivos é o porto de San Pedro.

## Véxase tamén 
### Ligazóns externas
miniatura|250px|Rúa principal de Cayo Caulker.
* BelizeDistrict.com
* Mapa en *Belize.net*  (non inclúe as illas do Caribe que forman parte do distrito).
Michael Shuman

**Michael Shuman**, coñecido ás veces como **Mikey Shoes**, e nado o 20 de agosto de 1985 nos Ánxeles, é un músico estadounidense, coñecido por ser o actual baixista da banda Queens of the Stone Age. Tamén tocou o baixo na banda Jubilee, da que foi cofundador e colíder, e tamén está relacionado cos grupos Wires Of Fire e Mini Mansions.

## Biografía 
Shuman graduouse na Loyola Marymount University dos Ánxeles, e previamente fora a tres distintos centros de ensino: o Campbell Hall High School de North Hollywood, o Portola Middle School en Tarzana e o Lanai Road Elementary School en Encino. Shuman co-fundou, co-liderou e tocou o baixo en Jubilee ata finais do ano 2008, e é o baixista na banda Wires On Fire, ámbalas dúas cun contrato con Buddyhead Records. Shuman uniuse a Queens of the Stone Age no ano 2007, despois da edición do álbum *Era Vulgaris* como substituto de Alain Johannes, que preferiu centrarse noutros proxectos musicais.
Jim O'Rourke

**Jim O’Rourke** nado en Chicago o 18 de xuño de 1969, é un músico e produtor estadounidense, asociado durante moito tempo á escena experimental de Chicago. Ao redor do ano 2000 mudouse a Nova York antes de trasladarse a Tokyo, onde reside.

## Traxectoria 
Coñecido por ter gustos excéntricos e como un experto en música moderna experimental, O’Rourke lanzou discos de jazz, noise e rock. Colaborou con xente como Bobby Conn, Derek Bailey, Stereolab, Loren Mazzacame Connors, Nurse with Wound, Fennesz, Organum, Henry Kaiser, Flying Saucer Attack, e máis recentemente mesturou os álbums *Ys* e *Have One On Me* de Joanna Newsom.

Produciu álbums de artistas tan variados coma Sonic Youth, Wilco, Stereolab, Saint Etienne, Kahimi Karie, Quruli, John Fahey, Smog, Faust, Tony Conrad, The Red Krayola, Bobby Conn, Beth Orton, Joanna Newsom e U.S. Maple. Mesturou o *Yankee Hotel Foxtrot* de Wilco e produciu o seu álbum do 2004, *A Ghost Is Born*, co cal gañou un Grammy ao mellor álbum alternativo. Durante a gravación de *Yankee Hotel Foxtrot* O'Rourke colaborou con Jeff Tweedy e Glenn Kotche nunha banda chamada Loose Fur. O seu auto-titulado álbum de estrea foi lanzado no 2003 ao que lle seguiu outro no 2006 titulado *Born Again in the USA*.

O'Rourke foi tamén membro de Illusion of Safety, Gastr Del Sol e Sonic Youth. A principios dos anos 2000 tocou o baixo, a guitarra e o sintetizador con Sonic Youth, ademais de facer labores de gravación e mestura. Foi membro da banda ata finais do ano 2005, pero continúa tocando con eles nalgúns dos seus proxectos paralelos.
Journal for Plague Lovers

***Journal for Plague Lovers*** é o noveno álbum de estudio da banda de rock alternativo galesa Manic Street Preachers, editado o 18 de maio do 2009 a través do selo Columbia Records. Foi gravado entre outubro de 2008 e febreiro de 2009 baixo a produción de Steve Albini e Dave Eringa e inclúe letras postumas de Richey Edwards, desaparecido o 1 de febreiro de 1995. É o único álbum da banda no que as letras están todas compostas por Edwards. A portada do álbum é unha pintura orixinal de Jenny Saville que tamén contribuíra no álbum *The Holy Bible*.

## Listaxe de cancións 
# "Peeled Apples" – 3:33
# "Jackie Collins Existential Question Time" – 2:24
# "Me and Stephen Hawking" – 2:46
# "This Joke Sport Severed" – 3:04
# "Journal for Plague Lovers" – 3:45
# "She Bathed Herself in a Bath of Bleach" – 2:18
# "Facing Page: Top Left" – 2:40
# "Marlon J.D." – 2:50
# "Doors Closing Slowly" – 2:52
# "All Is Vanity" – 3:35
# "Pretension/Repulsion" – 2:05
# "Virginia State Epileptic Colony" – 3:25
# "William's Last Words" – 4:15

## Notas
Celestino Pichel Bouzas

**Celestino Pichel Bouzas**, nado en Viascón (Cerdedo-Cotobade) en 1926 e finado en Montevideo o 6 de outubro de 2014, foi un gaiteiro galego.

## Traxectoria 
Emigrou a Uruguai en 1953, onde viviu dende entón. Despois de chegar a Montevideo vinculou a súa actividade musical coa Casa Gallega de Montevideo. Foi fundador e tesoureiro do Centro Pontevedrés de Montevideo. Dende 1990 dirixiu a escola e o grupo de gaitas do Ballet Folclórico Obradoiro. Celestino Pichel era curmán de Ricardo Portela, o gaiteiro de Viascón. Estaba considerado como o gaiteiro de máis idade de América. Finou en Montevideo o 6 de outubro de 2014.

## Recoñecementos 
No ano 2009 a Deputación de Pontevedra outorgoulle o premio Entreculturas, que recoñece o labor de persoas e entidades no eido da defensa do emigrante e da cultura galega.

## Notas
Bolívar venezolano

O **bolívar** é a moeda oficial de Venezuela, e leva ese nome en honra do artífice da independencia do país. Cada bolívar dívidese en 100 céntimos, e o seu código ISO é VEF. Os bolívares son emitidos polo Banco Central de Venezuela e producidos na Casa da Moeda de Venezuela.
Aleksandar Đorđević

**Aleksandar "Saša" Đorđević** (en serbio cirílico: Александар Ђорђевић Саша, transcrito habitualmente como **Sasha Djordjevic**), nado o 26 de agosto de 1967 en Belgrado, Iugoslavia (actual Serbia) é un ex xogador e adestrador profesional de baloncesto serbio. Está considerado un dos trinta e cinco mellores xogadores da historia da Euroliga. Cunha altura de 1,88 metros xogaba na posición de base. Actualmente traballa como adestrador do Fenerbahçe Beko.

## Traxectoria 
Base titular da selección de baloncesto de Iugoslavia dos anos 1990, participou activamente na consecución de importantes éxitos internacionais como a medalla de prata nos Xogos Olímpicos de 1996 de Atlanta, a medalla de ouro no Mundobasket de Grecia de 1998, e tres medallas de ouro en tres edicións do Eurobasket.

Chegou a xogar en Portland Trail Blazers da NBA na tempada 1996-97, aínda que o seu paso polo equipo foi breve xa que só xogou 8 partidos (61 minutos en total) nos que fixo unha media de 3,1 puntos por encontro. Tras o seu retiro como xogador profesional, iniciou a súa carreira como adestrador no club italiano Armani Jeans de Milán. En maio de 2003 obtén a nacionalidade española por carta de natureza outorgada polo consello de ministros.

### Equipos 
* 20px|border|YUBA Liga Partizan (1983–1992)
* 20px|border|Lega Olimpia Milano (1992–1994)
* 20px|border|Lega Fortitudo Bologna (1994–1996)
* 20px|border|NBA Portland Trail Blazers (1996)
* 20px|border|ACB FC Barcelona (1997–1999)
* 20px|border|ACB Real Madrid (1999–2002)
* 20px|border|Lega Scavolini Pesaro (2002-2005)
* 20px|border|Lega Olimpia Milano (1995)

## Palmarés 
### Títulos internacionais de Selección 
* 1 Medalla de Prata nos Xogos Olímpicos de 1996.
* 1 Medalla de Ouro no Mundobasket de Grecia'1998. 
* 3 Medallas de Ouro no Eurobasket de Roma'1991, Atenas'1995 e Barcelona'1997. 
* 1 Medalla de Bronce no Eurobasket de Atenas 1987.
* 1 Medalla de Ouro no Mundobasket Júnior de Bormio'1987.
* 1 Medalla de Ouro no Eurobasket Júnior de Gmunden'1986.
* 1 Medalla de Ouro no Eurobasket Xuvenil de Rousse'1985.

### Títulos internacionais de Club 
* 1 Euroliga: 1991-1992, co Partizan Belgrado.
::* 1 vez subcampión da Euroliga: 1996-1997, co FC Barcelona. 
* 3 Copa Korać: 1988-1989 (Partizan Belgrado), 1992-1993 (Phillips Milan] e 1998-1999 (FC Barcelona).

### Títulos nacionais de Club 
*  En Iugoslavia:
:* 3 Ligas de Iugoslavia: 1986-1987, 1990-1991 e 1991-1992, co Partizan Belgrado. 
:* 2 Copas de Iugoslavia: 1988-1989 e 1991-1992, co Partizan Belgrado.

*  En España:
:* 3 Liga ACB: 1996-1997 e 1998-1999 co FC Barcelona, e 1999-2000 co Real Madrid.
:* 1 vez subcampión da Liga ACB: 2000-2001, co Real Madrid.
:* 1 vez subcampión da Copa do Rei: 2000-2001, co Real Madrid.

### Distincións individuais 
* Elixido "Mellor Xogador" do Eurobasket de Barcelona de 1997. 
* Gañador do concurso de triplos do "ULEB All Star" de Valencia'1994. 
* Gañador do concurso de triplos do "FIBA All Star" de Tel Aviv'1997.

## Véxase tamén 
### Ligazóns externas 
* Ficha en acb.com
* Estatísticas na NBA
A Chaira

O termo **A Chaira** pode referirse a:

***Chaira**, grande extensión de terra plana ou con lixeiras ondulacións.

Como topónimo, pode referirse a:

;En Galiza
***A Chaira**, lugar da parroquia de Frontón, no concello de Pantón;
***A Chaira**, lugar da parroquia de Santa Marta de Moreiras, no concello do Pereiro de Aguiar;
***A Chaira**, lugar da parroquia de Chapa, no concello de Silleda;
***A Chaira**, lugar da parroquia de Abeleda, no concello da Teixeira.

## Véxase tamén
### Outros artigos
***O Chairo**, lugar da parroquia de Ribeiras de Lea, no concello de Castro de Rei.
Kim Deal

**Kimberley Ann Deal**, nada o 10 de xuño de 1961 en Dayton, Ohio, é unha vocalista, compositora e músico estadounidense coñecida por ser a baixista e co-vocalista da banda de rock alternativo Pixies entre 1986 e 1993 e de 2004 a 2013. Deal é líder de The Breeders, grupo que fundou en 1989.

## Traxectoria 
Deal uniuse a Pixies en xaneiro de 1986 coma baixista, adoptando o nome artístico de **Mrs. John Murphy** nas edicións da banda *Come On Pilgrim* e *Surfer Rosa*. Despois de *Doolittle*, co hiato de Pixies, formou The Breeders con Tanya Donelly de Throwing Muses, Josephine Wiggs de The Perfect Disaster e Britt Walford de Slint. Despois da volta de Pixies en 1990 Deal sentíase cada vez máis marxinada polo líder da banda Black Francis, o que levou á ruptura do grupo a principios do ano 1993.

Deal centrouse entón en The Breeders, que editou o seu álbum *Last Splash* en 1993. Un ano despois a banda entrou en hiato despois de que a xemelga de Deal, Kelley, entrase nunha clínica de rehabilitación. Durante os oito anos de ruptura de The Breeders, Deal adoptou o nome artístico Tammy Ampersand e formou The Amps, que gravou un único álbum, *Pacer*, no ano 1995. No ano 2002 editou o terceiro álbum de The Breeders, *Title TK* e reuniuse con Pixies no 2004. The Breeders lanzou o seu cuarto traballo, *Mountain Battles*, no 2008.

Durante esa época tamén regresou aos Pixies cando a banda reuniuse en 2004. En 2013 Deal deixou Pixies para centrarse en The Breeders, despois de que a formación máis famosa desa banda se reencontrase para unha nova serie de concertos para celebrar o 20 aniversario de *Last Splash*.

En 2018 The Breeders publicou o seu quinto állbum, *All Nerve*, o primeiro en reunir ás irmás Deal, a Wiggs, e a Macpherson dende *Last Splash.*

## Notas
Pandora (lúa)

**Pandora** (ou en grego *Πανδώρα*) é unha lúa interior de Saturno. Foi descuberta en outubro de 1980 a partir de imaxes tomadas pola sonda *Voyager 1*, e foi designada provisionalmente coma '***. A finais de 1985 recibiu o nome oficial de Pandora, extraído da mitoloxía grega. Tamén é coñecida coma ***'.

Pandora actúa coma lúa pastor da parte exterior do anel F. Está máis craterizado ca súa veciña Prometeo, e posúe dous cráteres que andan ó redor dos 30 km de diámetro.

A órbita de Pandora é caótica, coma consecuencia da resonancia orbital con Prometeo. Os cambios máis apreciables ocorren aproximadamente cada 6,2 anos, cando a periapse de Pandora coincide coa apoapse de Prometeo, no momento en que as lúas se aproximan entre elas a uns 1400&nbsp;km. Pandora tamén está en nunha resonancia de 3:2 con Mimas.

A partir da súa baixa densidade e albedo relativamente alto, pódese deducir que Pandora é un corpo xeado moi poroso.

## Galería 

Ficheiro:Pandora moon.jpg|Unha imaxe tomada pola *Voyager 2* (agosto de 1981).
Ficheiro:Pandora - PIA07570.jpg|Pandora visto dende a sonda Cassini no 2005; os aneis de Saturno están de fondo.

## Notas 
## Véxase tamén 
### Outros artigos 
* Saturno
* Prometeo

### Ligazóns externas 
* Pandora at NASA's Solar System Exploration
* Pandora at The Planetary Society
Leslie Hardy

**Leslie Hardy** é unha teclista e baixista estadounidense.

## Traxectoria 
Hardy toca os teclados na banda de garage punk The Murder City Devils. Tamén estivo un breve período de tempo como baixista de Hole, e deixaría a banda despois de gravar un único sinxelo, "Beautiful Son", en 1993, sendo substituído pola baixista Kristen Pfaff. Leslie é curmá dos loitadores profesionais da WWE  Jeff e Matt Hardy.
Christopher Wolstenholme

**Christopher Tony Wolstenholme**, nado en Rotherham, South Yorkshire, o 2 de decembro de 1978, é o baixista e corista da banda inglesa Muse, coñecido tamén como **Chris Wolstenholme**. Ás veces tamén toca a guitarra ou os teclados en vez do baixo, inda que en ocasións durante os directos os interpreta Morgan Nicholls.
Šarūnas Marčiulionis

**Raimondas Šarūnas Marčiulionis**, nado o 13 de xuño de 1964 en Kaunas, Unión Soviética (agora Lituania) é un ex xogador profesional de baloncesto lituano. Cunha altura de 1,96 metros, foi un dos primeiros europeos en xogar con regularidade na NBA, permanecendo nela durante sete tempadas.

Tamén é coñecido pola súa implicación co baloncesto lituano, axudando á construción da súa selección nacional ademais de ser fundador da Liga de baloncesto de Lituania (Lietuvos Krepšinio Lyga) e da Liga de Baloncesto do Norte de Europa (NEBL), a cal sería posteriormente absorbida pola actual Liga de Baloncesto do Báltico. Actualmente é un dos homes de negocios máis importantes do seu país.

## Traxectoria deportiva 
### Europa 
Nado en Kaunas, comezou a xogar profesionalmente na cidade de Vilnius, entón pertencente á URSS, no equipo do Statyba Vilnius. Comezou no club con tan só 17 anos, en 1981, permanecendo alí até o ano 1989, cando decide dar o salto á NBA. Isto converteuno no primeiro xogador lituano en facelo.

#### Selección nacional 
Foi un fixo nas seleccións nacionais da URSS a finais dos anos 1980 e da de Lituania na década de 1990. Coa URSS, xunto co seu compatriota Arvydas Sabonis, gañaron a medalla de ouro nos Xogos Olímpicos de Seúl 1988, ademais da medalla de prata nos Campionatos de Europa de Baloncesto celebrados en Grecia en 1987.

Con Lituania, gañou o bronce nos Xogos Olímpicos de Barcelona 1992 e Atlanta 1996, ademais dunha nova medalla de prata no europeo de 1995.

### NBA 
Foi elixido polos Golden State Warriors na sexta rolda do Draft da NBA de 1987, quen tiveron que esperar dous anos para que se incorporase ao equipo, na tempada 1989-90. Alí xogou durante catro tempadas, sendo finalista en dúas ocasións ao premio do Mellor Sexto Home da NBA, en 1991 e 1992. Ese ano do 92 foi o mellor da súa carreira, tras facer medias de 18,9 puntos e 3,4 asistencias por partido.

Tras perderse un ano completo de competición por mor dunha grave lesión no xeonllo, foi traspasado a Seattle SuperSonics, onde o seu nivel de xogo baixou ostensiblemente. Ao ano seguinte foi traspasado a Sacramento Kings, finalizando a súa carreira na NBA nos Denver Nuggets, na tempada 1996-97. No total da súa carreira en Estados Unidos fixo medias de 12,8 puntos, 2,3 rebotes e 2,2 asistencias.

#### Equipos 
* Statyba Vilnius (1981-1989)
* Golden State Warriors (1989-1993)
* Seattle Supersonics (1994-1995)
* Sacramento Kings (1995-1996)
* Denver Nuggets (1996-1997)

## Notas 
## Véxase tamén 
### Ligazóns externas 
* Perfil en nba.com
* Perfil en nba.com/historical
* Estatísticas de Marčiulionis na NBA
Coxa

A **coxa** é unha parte do corpo humano, situada na perna, entre a virilla e o xeonllo. O soporte óseo está constituído polo fémur (que é o maior óso do corpo humano), e musculatura polos músculos pectíneo, iliopsoas, psoas menor, tensor da fascia lata, sartorio (que é o maior músculo do corpo humano), cuadríceps femoral; adutor longo, adutor curto, adutor magno, grácil, obturador externo; semitendinoso, semimembranoso e bíceps femoral.

## Funcións 
As funcións básicas da coxa son permitir o movemento e o soporte dun indivuduo. Nótese, como proba, que a coxa só se despraza cara a adiante, nunca para atrás, evidenciando a función de desprazamento (que se realiza cara a adiante).

Fóra destas funcións, as coxas tamén se consideran como puntos de excitación sexual nunha relación deste tipo, podendo considerarse como zonas eróxenas.

## Véxase tamén 
### Outros artigos 
* Zona eróxena
Since We've Become Translucent

'''''Since We've Become Translucent'''* é o sexto álbum da banda grunge Mudhoney, editado o 20 de agosto do 2002 a través do selo Sub Pop. O álbum foi a primeira gravación da banda despois da saída do seu baixista orixinal, Matt Lukin, tres anos antes. Tamén foi o seu primeiro álbum despois de deixar Repise Records e regresar á Sub Pop.

*Since We've Become Translucent'' marcou un notable cambio no son da banda. O álbum deixou un pouco de lado o seu típico son "garaxeiro" e achégase a un rock máis accesible. Porén, en temas como "Baby, Can You Dig the Light", exploran a psicodelia, o synthpop e o jazz.

## Listaxe de cancións 
# "Baby, Can You Dig the Light?" - 8:26.
# "The Straight Life" - 3:33.
# "Where the Flavor Is" - 3:34.
# "In the Winner's Circle" - 4:27.
# "Our Time Is Now" - 3:39.
# "Dyin' for It" - 4:54.
# "Inside Job" - 2:52.
# "Take It Like a Man" - 2:35.
# "Crooked and Wide" - 4:54.
# "Sonic Infusion" - 7:40.
Hermenexildo González

**Hermenexildo González**, ou **Hermenexildo Gundisalviz** tamén coñecido como **Mendo I Gonçalves** ou **Hermenexildo Gonçalves Betotes,** nado cara 900 e finado o 24 de xullo de 950, conde de Deza, foi un aristócrata galego do reino de Galiza que gobernou o condado de Portugal. (m. c. 943-950). Foi o proxenitor dunha das liñaxes principais galaicoportugueses da Alta Idade Media.

## Traxectoria 
[miniatura|Límites actuais da [comarca do Deza na provincia de Pontevedra.]]
Os seus pais foron o conde de Deza Gonzalo Betotiz, ou Gonzalo Afonso Betote, e a condesa Tareixa Eriz, filla do conde Ero Fernández. Tivo varios irmáns, entre eles a raíña Aragonta, esposa do rei Ordoño II de León, así como o conde Paio González.

Debeu falecer entre 943, ano en que aparece por última vez na documentación, e 950 cando a súa viúva e fillos reparten a súa herdanza.

## Matrimonio e descendencia 
Casou entre 915 e 920 coa condesa Mumadona Dias, filla do conde Diego Fernández (ou Diego Fredenandiz) e da condesa Onecca (Onega Garcés de Pamplona (850 -?) e bisneta de Vímara Perez, coa que tivo a Gonzalo Meendiz. En 926, o rei Ramiro II de León doou ao matrimonio a vila chamada Creixomil, próxima a Guimarães. Dous anos despois, a nai de Muniadona, Onecca, mencionando a todos os seus fillos, realizou unha doazón, confirmada por varios magnates, entre eles o seu xenro Hermenexildo, ao mosteiro de Lorvão en memoria *domnissimi nostri nomini ueremudi diue memorie*. Tiveron seis fillos:

* Gonzalo Menendiz&nbsp;(m. c. 977)&nbsp;*dux magnus de Portugal*, esposo de Ilduara Páez, filla do conde Paio González e de Hermesinda Guterrez;
* Diego Menendiz (m. despois de 964), casado con Aldonza e pai da monxa Mumadona Dias.
* Ramiro Menendiz&nbsp;(m. denantes de 964), esposo de Adosinda Guterrez, filla do conde Gutier Menendiz e de Ilduara Eriz. Estes son posibelmente os pais da raíña Velasquita Ramírez, a primeira muller do rei&nbsp;Vermudo II de León.
* Onecca Menendiz, muller de Gutier Rodríguez.
* Nuño Menendiz (m. c. 959).
* Arias Menendiz.

## Notas 
## Véxase tamén 
### Bibliografía 
* García Álvarez, Manuel Rubén (1960).&nbsp;«¿*La Reina Velasquita, nieta de Muniadomna Díaz*?» (en castelán).&nbsp;*Revista de Guimarães*&nbsp;(70): 197–230.
* Salazar y Acha, Jaime de (1989). «*Los descendientes del conde Ero Fernández, fundador de Monasterio de Santa María de Ferreira de Pallares*» (en castelán).&nbsp;*El Museo de Pontevedra* (43): 67–86.&nbsp;.
* SÃO PAYO, Luiz de Mello Vaz de. *A Herança Genética de D. Afonso Henriques*. Porto, Universidade Moderna, 2002. p. 289.
* Torres Sevilla y Quiñones de León, Margarita Cecilia&nbsp;(1999).&nbsp;*Linajes nobiliarios de León y Castilla: Siglos IX-XIII* (en castelán). Salamanca: Xunta de Castela e León.&nbsp;ISBN&nbsp;84-7846-781-5.

|-
Dale Crover

**Dale Crover**, nado o 23 de outubro de 1967 en Aberdeen, Washington, é o batería da banda Melvins. Toca tamén en The Men of Porn e por un tempo tocou con Nirvana. Tamén toca a guitarra e canta na banda Altamont. Dende xaneiro do 2009 toca a batería nos directos de Fantômas.
Artūras Karnišovas

**Artūras Karnišovas**, nado o 27 de abril de 1971 en Klaipėda, Unión Soviética (agora Lituania) é un ex xogador profesional de baloncesto lituano. Cunha altura de 2,04 metros xogaba na posición de ala. Destacaba polo seu excelente tiro exterior. Actualmente é vicepresidente executivo de operacións baloncestísticas dos Chicago Bulls da National Basketball Association (NBA).

## Traxectoria 
Conseguiu os seus maiores éxitos deportivos coa Selección lituana de baloncesto, coa que conquistou dúas medallas de bronce nos Xogos Olímpicos de Barcelona 1992 e Atlanta 1996, e a medalla de prata no Eurobasket de 1995.

A nivel de clubs os seus maiores éxitos cultivounos no FC Barcelona, co que gañou tres ligas ACB e unha Copa do Rei, aínda que quedou dúas veces ás portas de gañar a Euroliga xa que disputou dúas veces a final, en 1996 e 1997, perdéndoa en ambas as ocasións. Entre 1998 e 2000 xogou dúas tempadas no Fortitudo Bologna, co que gañou unha liga de baloncesto de Italia e unha Supercopa. Antes de retirarse volveu xogar dúas tempadas máis no FC Barcelona.

### Equipos 
* border|20px|URSS Statyba Vilnius (1989–1990)
* border|20px|NCAA Seton Hall Pirates (1990–1994)
* border|20px|LNB Pitch Cholet (1994–1995)
* border|20px|ACB Barcelona Banca Catalana (1995–1997)
* border|20px|HEBA Olympicos Piraeus (1997–1998)
* border|20px|LEGA Fortitudo Bologna (1998–2000)
* border|20px|ACB FC Barcelona (2000–2002)

## Palmarés 
### Títulos internacionais de selección 
* 2 medallas de Bronce nos Xogos Olímpicos: 1992 e 1996, coa Selección de Lituania.
* 1 medalla de Prata no Eurobasket de 1995 coa Selección de Lituania.

### Títulos internacionais de club 
* 2 veces subcampión da Euroliga: 1996 e 1997, co FC Barcelona.

### Títulos nacionais de club 
*  España
:* **3 Ligas ACB**: 1995-1996, 1996-1997, 2000-2001, co FC Barcelona.
:* **1 Copa del Rei**: 2000-2001, co FC Barcelona.
:* **3 Lliga Catalana de Bàsquet**: 1995-1996, 2000-2001, 2001-2002, co FC Barcelona.

*  Italia
:* **1 Lega Basket Serie A**: 1999-2000, co Fortitudo Bologna.
:* **1 Supercopa de Italia**: 1999-2000, co Fortitudo Bologna.

## Véxase tamén 
### Ligazóns externas 
* Perfil en ACB.com
Barxa

O termo **Barxa** é unha forma deturpada de *varxa* —terreo fértil e chan á beira dun río—, moi frecuente.

Como topónimo, pode referirse a:

;En Galiza
***Barxa**, parroquia do concello de Celanova;
****Barxa**, lugar de dita parroquia;
***Barxa**, parroquia do concello da Gudiña;
****Barxa**, lugar de dita parroquia;
***Barxa de Lor**, parroquia do concello da Pobra do Brollón;
****Barxa**, lugar de dita parroquia;
***San Lourenzo de Barxacova**, parroquia do concello de Parada de Sil;
****San Lourenzo de Barxacova**, lugar de dita parroquia;
***Barxa**, lugar da parroquia de San Martiño, no concello do Bolo;
***Barxa**, lugar da parroquia de Tuimil, no concello de Bóveda;
***Barxa**, lugar da parroquia de Santa Locaia, no concello de Castro de Rei;
***Barxa**, lugar da parroquia de San Mamede dos Anxos, no concello de Lugo;
***Barxa**, lugar da parroquia de Chavaga, no concello de Monforte de Lemos;
***Barxa**, lugar da parroquia de Marcelle, no concello de Monforte de Lemos;
***Barxa**, lugar da parroquia de Vilamarín, no concello de Monforte de Lemos;
***Barxa**, lugar da parroquia de Rubiós, no concello das Neves;
***Barxa**, lugar da parroquia de Vide, no concello das Neves;
***Barxa**, lugar da parroquia do Hospital, no concello de Quiroga;
***A Barxa**, lugar da parroquia de Piñor no concello de Barbadás;
***A Barxa**, lugar da parroquia de Mariz no concello de Chantada;
***A Barxa**, lugar da parroquia de Ribas Altas no concello de Monforte de Lemos;
***A Barxa**, lugar da parroquia de Nigrán no concello de Nigrán;
***A Barxa**, lugar da parroquia de Crespos no concello de Padrenda;
***A Barxa**, lugar da parroquia da Ferreirúa no concello da Pobra do Brollón;
***A Barxa**, lugar da parroquia de Guláns no concello de Ponteareas;
***A Barxa**, lugar da parroquia de Calvor no concello de Sarria;
***A Barxa**, lugar da parroquia de Fión no concello do Saviñao;
***A Barxa**, lugar da parroquia de Rebordaos no concello do Saviñao;
***A Barxa**, lugar da parroquia de Matamá no concello de Vigo;
***A Barxa**, lugar da parroquia de Lago no concello de Xove;
***A Cova da Barxa**, lugar da parroquia de Saiáns no concello de Vigo;
***Barxamaior**, lugar da parroquia do Cebreiro no concello de Pedrafita do Cebreiro.

Como apelido, pode referirse a:

***Francisco Barxa**, escritor galego;
***Nemésio Barxa**, xurista e político galego;
***Francisco Río Barxa**, xeógrafo e escritor galego;
***Manuel Lorenzo Barxa**, gaiteiro galego.

## Véxase tamén
### Outros artigos
***A Barxiña**, lugar da parroquia de Barxa no concello de Celanova.
Berdoias, Berdoias, Vimianzo

**Berdoias** é un lugar da parroquia do Berdoias no concello coruñés de Vimianzo na comarca da Terra de Soneira. Tiña 71 habitantes no ano 2018 segundo datos do Instituto Nacional de Estadística dos cales eran 37 homes e 34 mulleres.

## Lugares e parroquias
### Lugares de Berdoias
### Parroquias de Vimianzo
Grixoa, Berdoias, Vimianzo

**Grixoa** é un lugar da parroquia do Berdoias no concello coruñés de Vimianzo na comarca da Terra de Soneira. Segundo o Instituto Galego de Estatística en 2018 tiña 24 habitantes (doce homes e doce mulleres).
## Toponimia 
O topónimo **Grixoa** (do latín , diminutivo de ) débese á presenza no lugar da antiga igrexa de San Pedro de Berdoias, antes do seu traslado no século XVII.

## Notas
## Lugares e parroquias 
### Lugares de Berdoias 
### Parroquias de Vimianzo
Rimas Kurtinaitis

**Rimas Kurtinaitis**, nado o 15 de maio de 1960 en Kaunas, Unión Soviética (agora Lituania) é un ex xogador e adestrador profesional de baloncesto lituano. Cunha altura de 1,97 metros xogaba na posición de escolta. Foi Ministro de Deporte de Lituania en 1997 e adestrador da selección de Azerbaidján. Actualmente é adestrador do BC Khimki.

## Traxectoria 
* border|20px|URSS PBC CSKA Moscova (1981–1983)
* border|20px|URSS Žalgiris Kaunas (1983–1989)
* border|20px|BBL Brandt Hagen (1989–1992)
* border|20px|LKL Žalgiris Kaunas (1992)
* border|20px|ACB Argal Huesca (1992)
* border|20px|LKL Žalgiris Kaunas (1992)
* border|20px|Australia Towsville Suns (1993)
* border|20px|ACB Real Madrid Teka (1993–1995)
* border|20px|LKL Žalgiris Kaunas (1995-1996)
* border|20px|LNB Chalon-sur-Saône (1996)
* border|20px|LNB Angers Anjou BC (1997)
* border|20px|LKL Atletas Kaunas (1997-1998) 
* border|20px|LKL Lietuvos Rytas (1998-1999)
* border|20px|Ucraína BC Kyiv (2001–2002)
* border|20px|Azerbaidján Gala BC Baku (2002–2004)

## Palmarés 
### Títulos de selección 
* 1 medallas de Ouro nos Xogos Olímpicos: 1988, coa Selección da Unión Soviética.
* 2 medallas de Bronce nos Xogos Olímpicos: 1992 e 1996, coa Selección de Lituania.
* 1 medalla de Ouro no Mundial de Baloncesto de 1982 coa Selección da Unión Soviética.
* 1 medalla de Prata no Mundial de Baloncesto de 1982 coa Selección da Unión Soviética.
* 1 medalla de Ouro no Eurobasket de 1985 coa Selección da Unión Soviética.
* 1 medalla de Prata no Eurobasket de 1987 coa Selección da Unión Soviética.
* 1 medalla de Prata no Eurobasket de 1995 coa Selección de Lituania.
* 1 medalla de Bronce no Eurobasket de 1989 coa Selección da Unión Soviética.

### Títulos de club 
* 3 veces campión da URSS: 1985, 1986 e 1987 co Žalgiris Kaunas. 
* 1 vez subcampión da Recopa de Europa: 1985 co Žalgiris Kaunas. 
* 1 vez subcampión da Euroliga: 1986, co Žalgiris Kaunas.
* 1 vez campión da ACB: 1994 co Real Madrid Teka. 
* 1 vez campión da LKL: 1996 co Žalgiris Kaunas.

### Títulos inviduais 
* MVP da LKL: 1996 co Žalgiris Kaunas.
* MVP do LKL All-Star: 1996 co Žalgiris Kaunas.

## Véxase tamén 
### Ligazóns externas 
* Perfil en acb.com
A Estación

O topónimo **A Estación**, hodónimo xeralmente ligado a unha estación ferroviaria, pode referirse a:

;En Galiza
***A Estación**, lugar da parroquia de Arbo, no concello de Arbo;
***A Estación**, lugar da parroquia de Morás, no concello de Arteixo;
***A Estación**, lugar da parroquia de Teilán, no concello de Bóveda;
***A Estación**, lugar da parroquia de Xesteda, no concello de Cerceda;
***A Estación**, lugar da parroquia de Melias, no concello de Coles;
***A Estación**, lugar da parroquia de Laxosa, no concello do Corgo;
***A Estación**, lugar da parroquia de Barallobre, no concello de Fene;
***A Estación**, lugar da parroquia de Campo, no concello do Irixo;
***A Estación**, lugar da parroquia de Botos, no concello de Lalín;
***A Estación**, lugar da parroquia de Mogor, no concello de Mañón;
***A Estación**, lugar da parroquia de Piñeiro, no concello de Mugardos;
***A Estación**, lugar da parroquia das Neves, no concello das Neves;
***A Estación**, lugar da parroquia de Parada, no concello de Ordes;
***A Estación**, lugar da parroquia de Mera de Abaixo, no concello de Ortigueira;
***A Estación**, lugar da parroquia de Arrabaldo, no concello de Ourense;
***A Estación**, lugar da parroquia de Frontón, no concello de Pantón;
***A Estación**, lugar da parroquia de Abrence, no concello da Pobra do Brollón;
***A Estación**, lugar da parroquia de Castroncelos, no concello da Pobra do Brollón;
***A Estación**, lugar da parroquia de Cereixa, no concello da Pobra do Brollón;
***A Estación**, lugar da parroquia de Portas, no concello de Portas;
***A Estación**, lugar da parroquia de Ove, no concello de Ribadeo;
***A Estación**, lugar da parroquia de Taboada, no concello de Silleda;
***A Estación**, lugar da parroquia de Canaval, no concello de Sober;
***A Estación**, lugar da parroquia de Guillarei, no concello de Tui;
***A Estación de Oroso**, lugar da parroquia de Oroso, no concello de Oroso;
***A Estación de Trasmonte**, lugar da parroquia de Trasmonte, no concello de Oroso.

## Véxase tamén
### Outros artigos
Papo da perna

O **papo da perna**,  **barriga da perna** ou **polpa** é unha proeminencia muscular, situada na face posterosuperior da perna, formada principalmente polos músculos gastrocnemio e sóleo. É innervado polo nervio tibial. A barriga da perna é avultada, moi carnosa, xa que está formada polo tríceps sural que reúne tres músculos: os dous músculos gastrocnemios -interno e externo- e o sóleo.

## Notas 
## Véxase tamén 
### Outros artigos 
* Oco poplíteo
Santa Cristiña, Berdoias, Vimianzo

**Santa Cristiña** é un lugar da parroquia do Berdoias no concello coruñés de Vimianzo na comarca da Terra de Soneira. Segundo o Instituto Nacional de Estadística en 2018 tiña dez habitantes (cinco homes e cinco mulleres).
## Toponimia
O topónimo **Santa Cristiña** é un haxiotopónimo referido a Cristina de Bolsena, e débese á presenza no lugar dunha capela baixo dita advocación.

## Patrimonio
*Capela de Santa Cristiña
*Fonte de Santa Cristiña
*Curro de Santa Cristiña
## Notas
## Lugares e parroquias 
### Lugares de Berdoias 
### Parroquias de Vimianzo 
## Véxase tamén
### Outros artigos
*Lugares de Vimianzo
Antebrazo

En anatomía, o **antebrazo** é a parte da extremidade superior ou membro superior do ser humano situada entre o cóbado e o carpo (ou pulso).

## Anatomía 
O antebrazo está formado polos ósos ulna ou cúbito e radio, unidos por unha membrana interósea. Ademais de se artellar co cóbado, o antebrazo ten dous movementos propios, a pronación e a supinación e, por esa razón, ten músculos específicos para eses movementos, alén de albergar os músculos flexores e extensores dos dedos. O movemento en relación ao cóbado é realizado polo músculo braquiorradial.

En sección transversal, o antebrazo encóntrase dividido en dous compartimentos fasciais: o compartimento posterior contén os extensores das mans, que son comandados polo nervio radial; o compartimento anterior contén os flexores, comandados polo nervio mediano.

As arterias radial e ulnar e as súas ramificacións fornecen o sangue ao antebrazo e normalmente encóntranse na face anterior do radio e da ulna, ao longo de todo o membro.

As principais veas superficiais do antebrazo son a vea cefálica, a antebraquial media e a basílica. Estas veas son moitas veces usadas para a venipuntura, aínda que a fosa cubital sexa o lugar preferido para a extracción de sangue.

## Músculos do antebrazo 
O antebrazo está formado por 20 músculos, que poden ser organizados en 3 grupos principais, consonte á súa localización:

* **Grupo anterior** - Inclúe 8 músculos, agrupados en:
** Camada superficial - Pronador redondo, Flexor ulnar do carpo, Palmar longo, Flexor radial do carpo e Flexor superficial dos dedos.
** Camada profunda - Flexor fondo dos dedos, Flexor longo do polgar e Pronador cadrado.
* **Grupo lateral** - Inclúe 4 músculos: Braquiorradial, Longo extensor radial do carpo, Curto extensor radial do carpo e Supinador.
* **Grupo posterior** - Inclúe 8 músculos, agrupados en:
** Camada superficial - Extensor dos dedos, Extensor do dedo maimiño, Extensor ulnar do carpo e Ancóneo.
** Camada profunda - Abdutor longo do polgar, Extensor curto do polgar, Extensor longo do polgar e Extensor do dedo maimiño.

## Galería de imaxes 

 Ficheiro:Gray414.png|Músculos superficiais do antebrazo
 Ficheiro:Gray415.png|Músculos profundos do antebrazo
 Ficheiro:Gray417_color.PNG|Sección transversal no medio do antebrazo